CELEX: 32013D0225
Language: fi
Date: 2013-05-17 00:00:00
Title: 2013/225/EU: Komission täytäntöönpanopäätös, annettu 17 päivänä toukokuuta 2013 , tietyille jäsenvaltioille mehiläisyhdyskuntien häviämistä koskevien vapaaehtoisten seurantatutkimusten tukemiseksi myönnettävästä unionin rahoitusosuudesta annetun täytäntöönpanopäätöksen 2012/362/EU muuttamisesta siltä osin kuin on kyse määräajan pidentämisestä kyseisten jäsenvaltioiden seurantatutkimusohjelmien osalta (tiedoksiannettu numerolla C(2013) 2785)

22.5.2013   
            
            
               FI
            
            
               Euroopan unionin virallinen lehti
            
            
               L 135/22
            
         KOMISSION TÄYTÄNTÖÖNPANOPÄÄTÖS,
   annettu 17 päivänä toukokuuta 2013,
   tietyille jäsenvaltioille mehiläisyhdyskuntien häviämistä koskevien vapaaehtoisten seurantatutkimusten tukemiseksi myönnettävästä unionin rahoitusosuudesta annetun täytäntöönpanopäätöksen 2012/362/EU muuttamisesta siltä osin kuin on kyse määräajan pidentämisestä kyseisten jäsenvaltioiden seurantatutkimusohjelmien osalta
   (tiedoksiannettu numerolla C(2013) 2785)
   (Ainoastaan englannin-, espanjan-, hollannin-, italian-, kreikan-, latvian-, liettuan-, portugalin-, puolan-, ranskan-, ruotsin-, saksan-, slovakin-, suomen-, tanskan-, unkarin- ja vironkieliset tekstit ovat todistusvoimaisia)
   (2013/225/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tietyistä eläinlääkintäalan kustannuksista 25 päivänä toukokuuta 2009 tehdyn neuvoston päätöksen 2009/470/EY (1) ja erityisesti sen 23 artiklan,
   sekä katsoo seuraavaa:
   
               (1)
            
            
               Komission täytäntöönpanopäätöksessä 2012/362/EU (2) säädetään unionin rahoitustuesta, jota myönnetään Belgialle, Tanskalle, Saksalle, Virolle, Kreikalle, Espanjalle, Ranskalle, Italialle, Latvialle, Liettualle, Unkarille, Puolalle, Portugalille, Slovakialle, Suomelle, Ruotsille ja Yhdistyneelle kuningaskunnalle mehiläisyhdyskuntien häviämistä koskeviin seurantatutkimuksiin 1 päivän huhtikuuta 2012 ja 30 päivän kesäkuuta 2013 väliseksi ajanjaksoksi.
            
         
               (2)
            
            
               Mehiläisten terveyttä käsittelevän Euroopan unionin vertailulaboratorion laatimissa ohjeissa ”The Guidelines for a pilot surveillance project on honeybee colony losses” (3) annetaan jäsenvaltioille neuvoja mehiläisyhdyskuntien häviämistä koskevia seurantatutkimusohjelmia varten. Ohjeiden mukaan on tehtävä kolme tarkastusta valituissa mehiläistarhoissa, ja viimeinen tarkastus on tehtävä hunajan tuotantokauden aikana, jotta hävinneiden tai heikentyneiden yhdyskuntien määrä voidaan arvioida objektiivisesti. Jäsenvaltioiden olisi valittava ajankohta ilmaston erityispiirteiden mukaan.
            
         
               (3)
            
            
               Eräät jäsenvaltiot ovat pyytäneet pidentämään mehiläisyhdyskuntien häviämistä koskevien seurantatutkimusohjelmien määräaikaa, joka on täytäntöönpanopäätöksessä 2012/362/EU vahvistettu 30 päiväksi kesäkuuta 2013, sillä kyseisten jäsenvaltioiden maantieteellisen sijainnin ja vuodenaikaan liittyvien olojen vuoksi niiden on ehkä mahdotonta saattaa ohjelmiaan päätökseen kyseiseen päivään mennessä.
            
         
               (4)
            
            
               Jotta kaikkien jäsenvaltioiden, jotka osallistuvat mehiläisyhdyskuntien häviämistä koskeviin seurantatutkimusohjelmiin, olisi mahdollista saattaa päätökseen kesällä tehtävä kolmas tutkimuskäynti, on tarpeen muuttaa täytäntöönpanopäätöksessä 2012/362/EU 30 päiväksi kesäkuuta 2013 vahvistettu päättymispäivä 30 päiväksi syyskuuta 2013.
            
         
               (5)
            
            
               Sen vuoksi täytäntöönpanopäätöstä 2012/362/EU olisi muutettava.
            
         
               (6)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan täytäntöönpanopäätöksen 2012/362/EU 1 artiklan 2 kohdan a alakohdassa ilmaisu ”30 päivän kesäkuuta 2013” ilmaisulla ”30 päivän syyskuuta 2013”.
   2 artikla
   Tämä päätös on osoitettu Belgian kuningaskunnalle, Tanskan kuningaskunnalle, Saksan liittotasavallalle, Viron tasavallalle, Helleenien tasavallalle, Espanjan kuningaskunnalle, Ranskan tasavallalle, Italian tasavallalle, Latvian tasavallalle, Liettuan tasavallalle, Unkarille, Puolan tasavallalle, Portugalin tasavallalle, Slovakian tasavallalle, Suomen tasavallalle, Ruotsin kuningaskunnalle sekä Ison-Britannian ja Pohjois-Irlannin yhdistyneelle kuningaskunnalle.
   
      Tehty Brysselissä 17 päivänä toukokuuta 2013.
      
         
            Komission puolesta
         
         Tonio BORG
         
            Komission jäsen
         
      
   
   
      (1)  EUVL L 155, 18.6.2009, s. 30.
   
      (2)  EUVL L 176, 6.7.2012, s. 65.
   
      (3)  http://ec.europa.eu/food/animal/liveanimals/bees/docs/annex_i_pilot_project_en.pdf